मराठी एकीकरण समिती

मराठी एकीकरण समिती - महाराष्ट्र राज्य ही महाराष्ट्र राज्यातील एक बिगराजकीय संघटना आहे. ही लोकचळवळ मराठी अस्मितेसाठी, मराठी भाषा, मराठी माध्यमातील शिक्षण, स्थानिक मराठी माणसांचा रोजगार यासाठी महाराष्ट्रभर कार्यरत आहे. या समितीचे ब्रीद वाक्य - 'एकच ध्येय, एकच ध्यास, मराठी भाषा, मराठी शाळा, राज्य संस्कृतीचे संवर्धन व विकास' असे आहे.

 ध्येय आणि धोरण 
संघटनेचे मूळ ध्येय मराठी माणसांना एकत्र आणून उद्योग क्षेत्रात मराठी माणसाची मोठी फळी उभारावी हे आहे. राज्यात होणाऱ्या मराठी भाषेच्या गळचेपी विरोधात आवाज उचलण्यासाठी कायदेशीर लढा देणे, आंदोलने करणे, मराठी हा विषय राजकारणापुरता नसून राजकारणाचा वापर मराठी संवर्धनसाठी केला पाहिजे हे संघटनेचे धोरण आहे. ही संघटना सर्व राजकीय पक्षांना, राज्यातील जनतेला मराठी भाषेविषयी, मराठी शाळांविषयी जागरूक करण्याचे काम करत आहे. या महाराष्ट्रात धर्म, जात, राजकीय पक्ष बाजूला ठेवून मराठीसाठी कार्य करणारी ही बिगराजकीय संघटना आहे.  

 पदाधिकारी 
रविंद्र राजाराम भोसले हे मराठी एकीकरण समितीचे अध्यक्ष आहेत. संघटनेचे कार्यक्षेत्र हे संपूर्ण भारत देश आहॆ 

 कार्य आणि आंदोलने 
महाराष्ट्रात मराठी भाषा भवन व्हावे ही मराठी एकीकरण समितीची आधीपासूनची मागणी असून यासाठी संघटनेने वेळोवेळी मागण्या तसेच आंदोलने केली आहेत. मराठी माणसाला मुंबई आणि उपनगरांत घर नाकारल्याच्या मुद्द्यावर संघटनेने कायम आवाज उठवला आहे. सक्तवसुली संचालनालय (ईडी) या केंद्रीय तपास यंत्रणेच्या दक्षिण मुंबईतील बेलार्ड ईस्टेट कार्यालयाच्या दर्शनी भागातील फलकावर कार्यालयाचे नाव केवळ इंग्रजी आणि हिंदी भाषेत लिहीलेले होते. मराठी एकीकरण समितीने याबाबत जिल्हाधिकाऱ्यांकडे तक्रार करून हा फलक मराठीत करून घेतला.

मीरा भाईंदरमध्ये होणाऱ्या हिंदी भाषा भवनाला समितीने प्रखर विरोध केला आहे. मराठीत वाहन क्रमांक असणाऱ्या वाहनांवर वाहतूक पोलीस कारवाई करतात याबाबत समितीने अनेक वेळा पाठपुरावा केला आहे. मराठी माध्यमातून प्राथमिक शिक्षण असल्याने शिक्षक भरतीमधून काढलेल्या २५० शिक्षकांना मराठी एकीकरण समितीने मिळवून दिला आहे. यासाठी समितीने तत्कालीन शिक्षण मंत्री वर्षा गायकवाड तसेच मुख्यमंत्री एकनाथ शिंदे आणि उपमुख्यमंत्री देवेंद्र फडणवीस यांच्याशी चर्चा करून पालिकेचे आयुक्त इकबाल चहल यांच्याशी पाठपुरावा करून सर्व शिक्षकांना त्यांच्या हककाची नोकरी मिळवून दिली.

 अधिकृत संकेतस्थळ 
https://www.marathiekikaransamiti.org 

 संदर्भ 

वर्ग:मराठी भाषा